L 258/162
LT
Europos Sąjungos oficialusis leidinys
2022 10 5
80.
pažymi, kad 2020 m. sausio 31 d.
Jungtinei Karalystei išstojus iš Sąjungos EIVT galutinai įsteigė ES delegaciją Londone ir JK padalinį savo būstinės struktūroje; tačiau apgailestauja dėl vėlavimo suteikti diplomatinį statusą Parlamento darbuotojams, dirbantiems ryšių biure Londone, ir kad iš pradžių EIVT atsisakė tinkamai išspręsti šį klausimą; supranta, kad įsteigimo susitarimu pakeičiamos visos laikinos nuostatos ir užtikrinama, kad delegacijai Londone, jos darbuotojams ir nuosavybei, panašiu būdu kaip ir kitoms 144 delegacijoms bei biurams, būtų taikomos privilegijos ir imunitetai, lygiaverčiai Vienos konvencijoje nurodytoms privilegijoms ir imunitetams; apgailestauja dėl to, kad EIVT derėjosi dėl įsteigimo susitarimo projekto su JK valdžios institucijomis nesikonsultuodama su Parlamentu; pabrėžia, kad reguliariai siunčiant naujausią informaciją Parlamentui, o ne tinkamai konsultuojantis su Parlamentu, nesilaikoma EIVT įsipareigojimo dėl tinkamos paramos ir bendradarbiavimo, kaip nustatyta Sprendimo, kuriuo įsteigiama EIVT, 3 straipsnio 4 dalyje; pažymi, kad iki 2020 m. pabaigos iš visų turimų 43 pareigybių buvo užimta beveik 40 pareigybių (įskaitant ekspatrijuotus darbuotojus ir vietos darbuotojus); žino, kad delegacija yra įsikūrusi pastate, kuris yra Sąjungos nuosavybė ir kurį anksčiau naudojo Komisijos atstovybė ir Europos Parlamento ryšių biuras;
81.
palankiai vertina EIVT ir Parlamento bendradarbiavimą 2020 m. siekiant sėkmingai patobulinti 2015 m. praktinę dalijimosi konkrečiomis ES delegacijų politinėmis ataskaitomis su paskirtais Europos Parlamento nariais priemonę, kuria bus sudarytos sąlygos elektroniniam dokumentų perdavimui;
82.
apgailestauja, kad praeityje spaudai buvo nutekinta konfidencialių pranešimų apie rinkimų stebėjimo misijas, ir palankiai vertina Parlamento ir EIVT rastus sprendimus dėl dokumentų perdavimo; reiškia įsitikinimą, kad EIVT ir toliau sudarys palankesnes sąlygas vyriausiesiems stebėtojams, vyriausiojo stebėtojo pavaduotojams ir EP nariams reguliariai keistis nuomonėmis prieš rinkimų stebėjimo misiją, jos metu ir po jos;
83.
palankiai vertina tai, kad 2020 m. EIVT su Europos investicijų banku sudarė susitarimą dėl paslaugų lygio, kuriuo numatomas jų darbuotojų paslaugų teikimas bendroje vietoje – delegacijų patalpose visame pasaulyje; žino, kad 2020 m. buvo susitarta dėl tolesnių susitarimų dėl paslaugų lygio su Europos Centriniu Banku ir Europos sienų ir pakrančių apsaugos agentūra (Frontex) siekiant dalytis biuro patalpomis ir susijusiomis paslaugomis;
84.
teigiamai vertina tai, kad COVID-19 pandemijos metu buvo intensyviai koordinuojama veikla ir keičiamasi informacija su valstybių narių užsienio reikalų ministerijų ir Jungtinių Tautų žmogiškųjų išteklių skyriais, siekiant apsikeisti nuomonėmis ir geriausios praktikos pavyzdžiais specialios darbo tvarkos klausimu, taip pat teigiamai vertina EIVT dalyvavimą savaitiniuose tarpinstituciniuose susitikimuose, kuriuose visos Sąjungos institucijos bei agentūros reguliariai atnaujindavo savo priemones ir keisdavosi praktikos, įgyvendintos dėl COVID-19 pandemijos, pavyzdžiais;
COVID-19 pandemija 85.
supranta, kad COVID-19 pandemija lėmė ypatingą padėtį, kurioje atsidūrė visa EIVT, ir padarė didžiulį poveikį jos būstinės bei delegacijų veiklai; pabrėžia, kad EIVT tuo ypatingu laikotarpiu sugebėjo užtikrinti veiklos tęstinumą ir patikimą savo operacijų finansų valdymą nesusidurdama su jokiomis reikšmingomis problemomis; palankiai vertina tai, kad 2020 m. kovo mėn. pradžioje EIVT įsteigė pagrindinę krizės valdymo grupę, atsakingą už naujausių įvykių vertinimą, komunikacijos bei veiksmų koordinavimą ir paramą delegacijoms; pabrėžia, kad pagrindinė krizės valdymo grupė buvo nepaprastai svarbi siekiant veiksmingai valdyti krizę;
86.
pažymi, kad, siekdama patvirtinti COVID-19 priemones, EIVT reikalavimus savo būstinėje iš esmės suderino su oficialiomis Belgijos rekomendacijomis, o delegacijoms buvo nurodyta laikytis priimančiųjų šalių taikomų taisyklių, tačiau ji taip pat laikėsi būstinės praktikos, kai apskritai darbo vietoje dirbama nuotoliniu būdu ir fizinis buvimas patalpose yra sumažintas;
87.
pritaria tam, kad keliose šalyse buvo imtasi papildomų priemonių siekiant sumažinti darbuotojams kylančią medicininę riziką, nes sveikatos priežiūros sistemos buvo laikomos silpnomis; pabrėžia, kad EIVT į 72 delegacijas, prašiusias paramos, išsiuntė vakcinas, kurios buvo suteiktos maždaug 4 000 žmonių, įskaitant delegacijų ekspatrijuotus darbuotojus, jų šeimos narius ir vietos darbuotojus; atkreipia dėmesį į tai, kad visiems būstinės darbuotojams buvo suteiktas tarnybos planšetinis kompiuteris ir kad, nepaisant sudėtingų pristatymo sąlygų šalyse, kuriose buvo taikomos karantino arba izoliavimo priemonės, daugiau kaip 5 000 planšetinių kompiuterių buvo